เรื่องร้องเรียน (ความสะอาด) วันที่ 2022-06-24 13:46:06 — แขวงลาดยาว เขตจตุจักร กรุงเทพมหานคร
บริเวณหน้าตลาดประชานิเวศน์ มีนกพิราบจำนวนมาก มาคุ้ยเขี่ยหาอาหารจากขยะในตลาด บางทีคนก็โปรยอาหารที่กินเหลือให้ด้วย นกพวกนี้หากินในตลาดแล้ว ก็หลบมาหาที่พักอาศัยตามบ้านพักในชุมชน เช่นตามระเบียง หน้าจั่ว หลืบ ซอก ทั้งขี้ และทำรัง ออกไข่ เป็นที่เพาะเชื้อโรค อย่างที่บ้านผม ก็เคยต้องจ้างช่างมาทำตาข่ายปิดช่องลม แล้วเก็บกวาดรังนก (อย่างในรูป) ออกไปทิ้ง ปัจุบันปิดช่องเหล่านี้หมดแล้ว แต่อีกหลายบ้านไม่ได้ดำเนินการ .. สิ่งที่อยากจะเสนอแนะ คือ พอจะมีวิธีใด ที่จะควบคุมจำนวนนกพิราบลงได้บ้างหรือไม่ เช่น จับไปปล่อย (หรือกำจัด) รณรงค์ให้คนงดให้อาหาร เคยคุยกับหมอด้านโรคติดเชื้อ นกพิราบมีเชื้อโรคต่าง ๆ ไม่ต่างจากหนูท่อเลย สกปรก สร้างความรำคาญ และเป็นพาหะนำโรคติดต่อได้ครับ